লারকানা
লারকানা (উর্দু: لاڑکانہ‎‎; সিন্ধি: لاڙڪاڻو) হলো পাকিস্তানের সিন্ধু প্রদেশের উত্তর-পশ্চিমে অবস্থিত একটি শহর। ঐতিহাসিক সিন্ধু নদ শহরটির দক্ষিণ পার্শ্ব দিয়ে প্রবাহিত হয়েছে। একে পবিত্র আলেমদের শহর বলে অভিহিত করা হয়। প্রাচীনকালে এখানেই সিন্ধু সভ্যতার মহেঞ্জোদাড়ো শহর গড়ে উঠেছিল, যেটি ছিল ব্যাবিলনীয় এবং অ্যাসিরিয়ার তুলনায় আকারে বড়। শহরটি লারকানা জেলায় অবস্থিত। অতীতে এই এলাকাটি 'চান্ডকা' নামে পরিচিত ছিল। লারকানা শহরটি ঘার খালের দক্ষিণ তীরে অবস্থিত। এই শহরটি শিখাপুর শহর হতে ৪০ মাইল (৬৪ কিমি) দক্ষিণে এবং মেহার হতে ৩৬ মাইল (৫৮ কিমি) উত্তর-পূর্বে অবস্থিত।